Με μεσημεριανή προπόνηση στα Σπάτα ολοκληρώθηκε η προετοιμασία της ΑΕΚ για το κυριακάτικο παιχνίδι με την Ξάνθη στα Πηγάδια. Αμέσως μετά το τέλος, ο Μανόλο Χιμένεθ ανακοίνωσε την αποστολή. Από την οποία βεβαίως, απουσιάζουν τα ονόματα των Μπακασέτα – Τσιγκρίνσκι (ακολούθησαν και σήμερα ατομικά προγράμματα εκγύμνασης) που είναι και τα μοναδικά προβλήματα, ενώ στην Αθήνα έμεινε και ο Νέναντ Κρίστιτσιτς για λόγους ξεκούρασης.

Η αποστολή της ΑΕΚ: Μπάρκας, Τσιντώτας, Μπακάκης, Οικονόμου, Γκάλο, Τσόσιτς, Χουλτ, Σβάρνας, Γιαννούτσος, Αλμπάνης, Σιμόες, Κλωναρίδης, Μάνταλος, Γαλανόπουλος, Μπότος, Άλεφ, Λιβάια, Πόνσε, Μπογέ.